
Õiend määruse eelnõu juurde „Narva linna arengukava muutmine“
Antud arengukava muutmine toimub vastavalt kohaliku omavalitsuse korralduse seadusele (§ 37 lg 7) ja Narva linna arengudokumentide menetlemise korrale, milles on määratud igaaastane linna arengukava läbivaatamine.
Käesoleva eelnõuga tehakse järgmised peamised muudatused arengukavas:

· Kaasajastatakse peatükk „Hetkeolukorra ülevaade ja analüüs“ (sh SWOT-analüüs) ning lisatakse „Mõõdikute võrdlevad väärtused ja indeksite väärtuste arvutamine aastal 2011“.

· Vastavalt uuendatud Hetkeolukorra ülevaatele ja analüüsile kaasajastatakse peatükk „Narva linna arenguvisioon 2020. aastaks“. Arenguvisioon ja strateegia ei ole kardinaalselt muudetud vaid on kaasajastatud.
· Kaasajastatakse tegevuskava.

· Dokumenti lisatakse Eelarvestrateegia kuna vastavalt Narva linna arengudokumentide menetlemise korrale koostatakse see linna arengukava osana. Eelarvestrateegia on koostatud Rahandusameti poolt.
Kuna linna arengukava on eelarve koostamise aluseks on arengukava muutmise eelnõu peamiselt põhjustatud planeeritud tegevuste täpsustamisega (s.h. kulud, omafinantseerimine, planeeritud aeg).

Info linna varaliste kohustuste kohta on antud Eelarvestrateegias.

Kohustuslik teade Narva linna arengukava muutmise eelnõu avalikustamise kohta oli avaldatud Narva linna veebilehel. Avaldatud oli arengukava uues redaktsioonis nii eesti kui ka vene keeles.

Eelnõu avaliku väljapaneku jooksul, mis kestis kolm nädalat kuni 24.07.2012, Narva Linna Arenduse ja Ökonoomika Ametile on tulnud kaks ettepanekut MTÜ Laste Päevakeskuse "LAD" poolt, mis puudutavad tegevuskava. Mõlemad ettepanekut on toetatud vastavate linnaasutustega ning on sisseviidud eelnõusse (tegevuskava ossa).
Eelnõule on lisatud arengukava uues redaktsioonis Volikogu määrusega kinnitamiseks.

